
[image: image1.png]WY W
@@




JŪRMALAS DOME

	Jomas iela 1/5, Jūrmala, LV - 2015, tālrunis: 67093816, e-pasts: pasts@jurmala.lv, www.jurmala.lv


LĒMUMS
Jūrmalā
	2026. gada 27. augustā
	
	Nr.
	423


	Grozījumi Jūrmalas domes 2026. gada 19. marta lēmumā Nr. 166 “Par Eiropas Savienības kohēzijas politikas programmas 2021.–2027. gadam 3.1.1.5. pasākuma projekta “Priedaines A10 ceļa posma atjaunošana” īstenošanu”
	(protokols Nr. 10, 2. punkts)


Pamatojoties uz Jūrmalas domes 2026. gada 19. marta lēmumu Nr. 166 “Par Eiropas Savienības kohēzijas politikas programmas 2021.–2027. gadam 3.1.1.5. pasākuma projekta “Priedaines A10 ceļa posma atjaunošana” īstenošanu” (turpmāk – Lēmums Nr. 166), Ministru kabineta 2024. gada 19. augusta noteikumiem Nr. 513 “Eiropas Savienības kohēzijas politikas programmas 2021.–2027. gadam 3.1.1. specifiskā atbalsta mērķa “Attīstīt ilgtspējīgu, pret klimatu izturīgu inteliģentu, drošu un vairākveidu TEN-T infrastruktūru” 3.1.1.5. pasākuma “Nacionālās nozīmes centru maģistrālo ielu un esošo maršrutu attīstība” (turpmāk – MK noteikumi Nr. 513) īstenošanas noteikumi” un starp Jūrmalas valstspilsētas administrāciju (turpmāk – Administrācija) un Centrālo finanšu un līgumu aģentūru, reģistrācijas Nr. 90000812928, 2026. gada 27. martā noslēgtās Vienošanās par Eiropas Savienības fonda projekta īstenošanu Nr. 3.1.1.5./1/25/I/002 nosacījumiem, Administrācija īsteno Eiropas Savienības Kohēzijas fonda līdzfinansētu projektu “Priedaines A10 ceļa posma atjaunošana” (turpmāk – Projekts).

Projekta ietvaros plānots veikt valsts galvenā autoceļa A10 “Rīga – Ventspils”, kas veido daļu no starptautiskā maršruta E22, pārbūvi 0,8 km posmā pie Priedaines satiksmes mezgla (19,3 km līdz 20,1 km). Atbilstoši Ministru kabineta 2009. gada 29. septembra noteikumu Nr. 1104 “Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem” 1. pielikumā noteiktajam Projektā pārbūvējamais ceļa posms atbilst valsts galvenā autoceļa klasifikācijai, līdz ar to ir iekļauts TEN-T – Eiropas Savienības dzelzceļa, iekšējo ūdensceļu, auto, jūras, gaisa un multimodālā transporta infrastruktūras pamattīklā.

Atbilstoši MK noteikumu Nr. 513 25. punktā noteiktajam, izmaksas, kas nav saistītas ar valsts galvenā autoceļa A10 “Rīga – Ventspils” pārbūvi ir finansējamas ārpus Projekta un Projektā tiek definētas kā ārpus Projekta izmaksas.

Pamatojoties uz sertificēta būvniecības speciālista Jura Rozītes (sertifikāta Nr. 3-01479) 2025. gada 31. oktobrī izstrādātajā Priedaines kustības pārvada galvenās inspekcijas atzinumā norādīto pārvada neapmierinošo tehnisko stāvokli, kurā konstatēti būtiski un progresējoši laiduma plātnes, balstīklu un balstu uzkalu bojājumi, lai savlaicīgi novērstu iespējamos satiksmes drošības apdraudējumus un nepieļautu pārvada neplānotu slēgšanu, atbilstoši Lēmuma Nr. 166 9. punktā noteiktajam, vienlaikus ar Projektā paredzēto valsts galvenā autoceļa A10 “Rīga – Ventspils” pārbūvi ir plānots veikt arī Priedaines kustības pārvada pārbūvi. Lai īstenotu Projektu un Lēmuma Nr. 166 9. punktā noteikto, Administrācija 2026. gada 12. jūnijā izsludināja atklātu konkursu ar ID Nr. JVA 2026/41 “Būvniecības ieceres izstrāde Priedaines kustības pārvada un autoceļa A10 posma pārbūvei, Jūrmalā, un tās realizācijas autoruzraudzību” (turpmāk – iepirkums Nr. JVA 2026/41), paredzot, ka tā rezultātā tiks noslēgti divi pakalpojumu līgumi, kuru ietvaros astoņu mēnešu laikā tiks izstrādāti divi būvprojekti:

· Priedaines kustības pārvada pārbūve, Jūrmalā (turpmāk – būvprojekts Nr. 1);

· Autoceļa A10 posma pārbūve, Jūrmalā (turpmāk – būvprojekts Nr. 2), un tiks veikta to realizācijā veicamā autoruzraudzība. Pakalpojumu līgumu saistību izpilde tiks uzsākta datumā, kāds norādīts Administrācijas rakstiskā paziņojumā, kas tiks izsniegts, kad tiks pieņemts Jūrmalas domes lēmums par finansējuma piešķiršanu pakalpojumu līgumu izpildes finansēšanai.

Administrācijas īstenotā iepirkuma Nr. JVA 2026/41 rezultātā, abu būvprojektu izstrādes un to realizācijā veicamās autoruzraudzības līgumu kopsumma noteikta 89 515,80 euro (astoņdesmit deviņi tūkstoši pieci simti piecpadsmit euro un 80 centi), tai skaitā: 

· būvprojekta Nr. 1 izstrādes izmaksas 33 880,00 euro (trīsdesmit trīs tūkstoši astoņi simti astoņdesmit euro un 00 centi);

· būvprojekta Nr. 1 realizācijas autoruzraudzības izmaksas 3 630,00 euro (trīs tūkstoši seši simti trīsdesmit euro un 00 centi);

· būvprojekta Nr. 2 izstrādes izmaksas 48 521,00 euro (četrdesmit astoņi tūkstoši pieci simti divdesmit viens euro un 00 centi);

· būvprojekta Nr. 2 realizācijas autoruzraudzības izmaksas 3 484,80 euro (trīs tūkstoši četri simti astoņdesmit četri euro un 80 centi).
Pamatojoties uz augstāk minēto, lai veiktu Lēmuma Nr. 166 9. punktā noteikto uzdevumu izpildi ir nepieciešams palielināt Projekta kopējās izmaksas, tajās iekļaujot ārpus Projekta izmaksas, kas paredzētas Priedaines kustības pārvada pārbūvei nepieciešamā būvprojekta Nr. 1 izstrādei un tā realizācijas autoruzraudzībai 37 510,00 euro (trīsdesmit septiņi tūkstoši pieci simti desmit euro un 00 centi) apmērā.

Atbilstoši sertificētā būvniecības speciālista Jura Rozītes (sertifikāta Nr. 3-01479) 2025. gada 31. oktobrī izstrādātajā Priedaines kustības pārvada galvenās inspekcijas atzinumā norādītajam kopējās Priedaines kustības pārvada pārbūves izmaksas jeb ārpus Projekta izmaksas prognozētas 786 688,76 euro (septiņi simti astoņdesmit seši tūkstoši seši simti astoņdesmit astoņi euro un 76 centi) apmērā, tai skaitā:

· būvprojekta Nr. 1 izstrādes izmaksas 33 880,00 euro (trīsdesmit trīs tūkstoši astoņi simti astoņdesmit euro un 00 centi);

· būvprojekta Nr. 1 realizācijas autoruzraudzības izmaksas 3 630,00 euro (trīs tūkstoši seši simti trīsdesmit euro un 00 centi);

· būvprojekta Nr. 1 ekspertīzes izmaksas 12 100,00 euro (divpadsmit tūkstoši viens simts euro un 00 centi);

· būvprojekta Nr. 1 būvdarbu būvuzraudzības izmaksas 65 340,00 euro (sešdesmit pieci tūkstoši trīs simti četrdesmit euro un 00 centi);

· būvprojekta Nr. 1 būvdarbu izmaksas 671 738,76 euro (seši simti septiņdesmit viens tūkstotis septiņi simti trīsdesmit astoņi euro un 76 centi).
Ņemot vērā būvprojekta Nr. 1 un būvprojekta Nr. 2 izstrādei nepieciešamo laiku, lai nodrošinātu veiksmīgāku Projekta īstenošanu un Lēmuma Nr. 166 9. punktā noteikto uzdevumu izpildi, atbilstoši MK noteikumu Nr. 513 28. punktā noteiktajam, ir nepieciešams pagarināt Projekta īstenošanas termiņu līdz 2029. gada 31. decembrim.

Pamatojoties uz minēto un Jūrmalas domes 2024. gada 29. augusta noteikumu Nr. 5 “Eiropas Savienības un citu ārējo finanšu instrumentu līdzfinansētu projektu īstenošanas kārtības Jūrmalas valstspilsētas pašvaldībā noteikumi” 11. punktu, kā arī Jūrmalas domes Pilsētsaimniecības un transporta jautājumu komitejas 2026. gada 11. augusta sēdes atzinumu (protokols Nr. 1.2-11/58), Jūrmalas dome nolemj:
Izdarīt Jūrmalas domes 2026. gada 19. marta lēmumā Nr. 166 “Par Eiropas Savienības kohēzijas politikas programmas 2021.–2027. gadam 3.1.1.5. pasākuma projekta “Priedaines A10 ceļa posma atjaunošana” īstenošanu” šādus grozījumus:

1. Izteikt 4. punktu šādā redakcijā: 

“Noteikt Projekta īstenošanas laiku līdz 2029. gada 31. decembrim.”.

2. Izteikt 5. punktu šādā redakcijā:

“5. Noteikt Projekta kopējās izmaksas 1 889 524,12 euro (viens miljons astoņi simti astoņdesmit deviņi tūkstoši pieci simti divdesmit četri euro un 12 centi) saskaņā ar šī lēmuma pielikumu, t.sk.:

5.1. Projekta attiecināmo izmaksu summa 1 852 014,12 euro (viens miljons astoņi simti piecdesmit divi tūkstoši četrpadsmit euro un 12 centi), kur:

5.1.1. Kohēzijas fonda finansējums ir 85 procenti jeb 1 574 212,00 euro (viens miljons pieci simti septiņdesmit četri tūkstoši divi simti divpadsmit euro un 00 centi);

5.1.2. Jūrmalas valstspilsētas pašvaldības līdzfinansējums ir 15 procenti jeb 277 802,12 euro (divi simti septiņdesmit septiņi tūkstoši astoņi simti divi euro un 12 centi), kas finansējams no 2028. gada valsts budžeta mērķdotācijas pašvaldību autoceļiem (ielām);

5.2. ārpus Projekta izmaksu summa 37 510,00 euro (trīsdesmit septiņi tūkstoši pieci simti desmit euro un 00 centi) apmērā, kas no 2027. līdz 2029. gadam finansējama no Jūrmalas valstspilsētas pašvaldības budžeta vai mērķdotācijas pašvaldību autoceļiem (ielām).”.

	Priekšsēdētājs
	(paraksts*)
	J. Lediņš


*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

